钦定古今图书集成/明伦汇编/官常典/第077卷 > 秦愍王觚
## 钦定古今图书集成/明伦汇编/官常典/第077卷 > 秦愍王觚

按《魏书秦王传》：“秦明王翰子觚，勇略有胆气，少与兄
仪从太祖侍卫左右，使于慕容垂。垂末年政在群下，
遂止觚以求赂，太祖绝之。觚率左右数十骑杀其卫
将，走归，为慕容宝所执，归中山，垂待之逾厚。觚因留
心学业，诵读经书数十万言。垂之国，人咸称重之。太
祖之讨中山慕容普，𬴊既自立，遂害觚以固众心。太”
祖闻之哀恸。及平中山，发普𬴊柩，斩其尸，收议害觚
者傅高霸、程同等，皆夷五族，以大刃锉杀之。乃改葬
觚，追谥秦愍王，封子夔为豫章王，以绍觚。